Petizione
Material: papyrus
Place: Thebais
Categories: Eingabe
Hermias an Herakleides (Epistates)
Klage
Prozeß
Ἡρακλείδει τῶν ἀρχισωματοφυλάκων 
καὶ ἱππάρχηι ἐπʼ ἀνδρῶν καὶ ἐπισταει  Περὶ Θή 
παρʼ Ἑρμίου τοῦ Πτολεμαίου τῶν ἐξ Ὄμβων 
ἡγεμόνων. ἠδικημένος οὐ μετρίως 
καὶ κινδυνεύων τῶν ἰδίων στερηθῆναι 
ὑπὸ Ὥρου [τ]οῦ Ὥρου καὶ Χοννονπρέους 
τοῦ Ἁρσιήσ[ιος], Ψενχώνσιος τοῦ Τεεφίβιος 
Πανᾶτος  [Πε]χύτιος χοαχ[υ]τῶν 
καὶ τῶν σὺ[ν] αὐτοῖς, ὑπαρχόντων γάρ  
ἐν Διὸς πόλε[ι] προγονικῶν οἰκιῶν, 
ὧν καὶ τῶ[ν] προγόνων μου κεκυριευ
κότων, ἐφʼ ὅ[σ]ον περιῆσαν χρόνον, 
οἱ ἐνκαλούμενοι τὴν κατοικίαν 
ἔχοντες ἐν τοῖς Μεμνονείοις 
ἔτι ἀπʼ ἀρχῆς διὰ τὸ μὴ συνχωρεῖσθαι 
αὐτοῖς ἐν τῆι Διὸς πόλει οἰκεῖν, 
ἐν δὲ τῆι τῶν καιρῶν περιστάσει 
[κ]αταγνόντ[ε]ς ἐπὶ τῶι ἄλλου τὴν 
κατοικίαν [ἔ]χειν  ἐπελθόντες 
[ἐπ]ὶ μίαν  [μου τῶν] προγεγραμ
μένων οἰκίαν, ἥ ἐστιν ἐκ τοῦ 
πρὸς νότ[ο]ν κ[αὶ λί]βα τῆς Διὸς 
[π]όλεως, ἀ[πὸ βορ]ρᾶ τοῦ δρόμου 
τῆς μεγίστης [θε]ᾶ[ς] Ἥρας τοῦ ἄγον
τος ἐπὶ ποταμόν, ἧς [τ]οῖχοι ἦσαν 
ὀικοδομημένοι, οἰκοδομήσαντες τὰ 
καθειρημένα αὐτῆς ἐνοικ[ο]ῦ[σι]ν ἀντιποιούμενοι 
ἀδίκως. ὑπὲρ ὧν μεταλαβὼν ἐν τῶι μϛ  
παραγενομένου μου εἰς τὴν Διὸς πόλιν ἐπέδωκα 
ὑπόμνημα κατʼ ἀτῶν Ἑρ[μ]ίαι [τ]ῶι στρα καὶ παραγγε
λέντος αὐτοῖς ἔρχεσθαι εἰς τὸ κριτήριον συν
ιστοροῦντες ἑαυτοῖς οὐθὲν βέβαιον ἔχουσι 
ἐξέκλιναν. ὁμοίως καὶ ἐν τῶι μθ  τοῦ 
Ἑρμίου ἐπιβαλόντος εἰς τὴν Διὸς πόλιν καὶ περὶ 
τα αὐτῶν ἐντυχόντος μου κ[α]ὶ ἐκτ[ο]πισάντων 
αὐτῶν, συνέταξεν Ἑρμογένει τῶι τῶ[ι] 
τότε ἀρχιφυ παραδοῦναί μοι τὴν οἰκίαν 
παραδοῦναί μοι τὴν οἰκίαν. χωρισθέντος 
δέ μου εἰς τὸν Ὀμβίτην πάλιν ἐπελθόντες 
ἐπὶ τήνδε τὴν οἰκίαν ἐνοικοῦσιν. διὸ ἀξιῶ, ἐὰν 
φαίνηται, συντάξαι καταστῆσαι τοὺς ἐνκα
λουμένους εἰς κρί[σιν, ἵνʼ ἐ]ὰν παραδεικνύω 
<gap/>
ταῦθʼ οὕτω[ς ἔ]χο[ντα], συναναγ
κασθῶσιν ἐκ τ[ῆς οἰκ]ίας ἐγχωρεῖν 
περι <gap/> ποιησω γαρ 
<gap/> γραμμεν 
<gap/>
κα[ὶ ν]εκροὺς [ἀπηρεισμ]ένων 
ἐν τῆι δηλουμένηι ο[ἰ]κίαι διαλαβεῖν 
περὶ αὐτ..· [τ]ούτ[ο]υ [δ]ὲ γενομένου 
ἔσομαι τετευχὼς τοῦ δ[ι]καίου. 
εὐτύχει.